Publication: Magyar Közlöny
Issue: MK-2000-123 (Year: 2000, Number: 123)
Era: 1990-2004
Section: Az indítványozó a 22/1996. (VI. 25.) AB határozatot
Paragraph Index: 135

Az indítványozó a 22/1996. (VI. 25.) AB határozatot elemezve arra a következtetésre jutott, hogy az Alkotmánybíróság e határozatban nem adott „korlátlan felhatalmazást” a törvényhozónak arra, hogy a kárpótlás összegét tetszőleges nagyságban állapítsa meg. Összevetve mindezt a 3.Kpt.mód. által megállapított, az összegszerűség meghatározását külön törvényre utaló rendelkezéssel az indítványozó arra a következtetésre jutott, hogy a törvényhozónak lehetősége lett volna a kárpótlás kifizetésének határidejét és ütemezését is meghatározni. Az ütemezett kifizetéssel az „ország teherbíró képességét” figyelembe véve olyan összeget lehetett volna meghatározni, amely nem eredményezne a kárpótlásra jogosultak között önkényes megkü- 2000/123. szám lönböztetést, és nem sértené az egyenlő méltóságú személyként kezelés alkotmányos elvét. A legfőbb ügyész a nemzetközi szerződésbe ütközés tekintetében az 1947. évi XVIII. törvénnyel becikkelyezett, Párizsban, 1947. évi február hó 10. napján kelt békeszerződés (a továbbiakban: Párizsi Békeszerződés) 2. cikk

Source: https://magyarkozlony.hu/hivatalos-lapok/80cbd5776bced831c26b3ae672d4788575657a40/dokumentumok/533661d1700fc3554eda9d679d9690bf4e6e113e/letoltes